[{"text_idx": "#000001", "text": "Mae gan ein hymchwilwyr talentog ystod eang o sgiliau, sy\u2019n ein galluogi i sicrhau eich bod chi\u2019n cael mynediad i\u2019r cymorth a\u2019r arbenigedd cywir. Gallwch gwrdd a\u0302\u2019r ti\u0302m yma."}, {"text_idx": "#000003", "text": "Sut gallwn eich helpu chi?"}, {"text_idx": "#000004", "text": "Mae ein ti\u0302m Economeg Iechyd a Gofal Cymru yn ymchwilio i werth am arian gwahanol driniaethau, ymyriadau a gwasanaethau. Rydym yn darparu\u2019r dystiolaeth orau bosibl \u2013 neu\u2019n helpu eraill i ddeall y dystiolaeth honno \u2013 support makinger mwyn helpu i wneud dewisiadau anodd ynghylch sut i ddyrannu ein hadnoddau iechyd a gofal cyfyngedig. Mae angen i ni wneud penderfyniadau ar adnoddau allweddol er mwyn cadw pobl yn iach a sicrhau eu bod yn derbyn gofal da ar hyd a lled Cymru, yn awr ac yn y dyfodol. Rydym yn gweithio ar draws y cwrs bywyd, yn ymchwilio i gost-effeithiolrwydd popeth o raglenni iechyd cyhoeddus sy\u2019n ceisio atal salwch, i driniaethau newydd i wella canlyniadau i bobl a\u0302 chyflyrau cronig neu ganser."}, {"text_idx": "#000005", "text": "Gallwn ddarparu arbenigedd, sgiliau a chefnogaeth yn y meysydd canlynol:"}, {"text_idx": "#000006", "text": "Costio ymyriadau, y Gwasanaeth Iechyd Gwladol (GIG) ac adnoddau cymdeithasol\nGwerthusiadau economaidd megis cost-effeithiolrwydd a dadansoddiadau cost-cyfleustodau, yn seiliedig ar dreialon clinigol a/neu fodelu economaidd\nGwneud adolygiadau ac epidemioleg systematig a realaidd\nDefnyddio dulliau gosod blaenoriaethau gan gynnwys Cyllidebu Rhaglenni a Dadansoddi Ymylol (PBMA)\nGwneud Dadansoddiad Adenillion Cymdeithasol ar Fuddsoddiad (SROI) Mesurau Canlyniadau a Adroddir gan y Claf (PROMs)\nCynnal Astudiaethau Cyflymu Dewis, er enghraifft arbrofion dewis arwahanol Defnyddio a dadansoddi data arferol.\nCyhoeddi a dosbarthu canlyniadau i ymchwilwyr eraill, cyllidwyr fel y llywodraeth ac elusennau ac i grwpiau cleifion."}, {"text_idx": "#000007", "text": "Gyda phwy ydyn ni\u2019n gweithio?"}, {"text_idx": "#000008", "text": "Rydym yn gweithio\u2019n agos gyda\u2019n cydweithwyr mewn grwpiau Ymchwil Iechyd a Gofal eraill, unedau treialon clinigol ac ymchwilwyr eraill ar hyd a lled Cymru, y DU a thu hwnt. Er enghraifft, rydym yn cefnogi astudiaethau ymchwil sydd, yn ychwanegol at y budd clinigol, angen sefydlu hefyd a yw ymyrraeth neu driniaeth newydd yn gost-effeithiol.\nRydym yn darparu cymorth penodol i\u2019r GIG ac i weithwyr gofal proffesiynol drwy bob un o\u2019r Gwasanaethau Dylunio a Chynnal Ymchwil rhanbarthol. Gallwch gael mynediad uniongyrchol cyfleus i arbenigedd economeg iechyd i helpu gyda cheisiadau am grantiau a sicrhau cyllid ar gyfer eich ymchwil.\nRydym yn cydweithio hefyd gyda sefydliadau iechyd a gofal, gan gynnwys Ymddiriedolaethau a Byrddau Iechyd y GIG, awdurdodau lleol a darparwyr gofal eraill i ymchwilio i weld a yw gwasanaethau neu ymyriadau lleol presennol yn darparu gwerth da am arian. Mae hyn yn cynnwys defnyddio data cyffredinol, er enghraifft gwybodaeth a gesglir yn arferol i gynnal gwerthusiadau byd go iawn.\nI awdurdodau lleol ac elusennau, gallwn helpu i ddangos gwerth cymdeithasol eich buddsoddiad mewn gwasanaethau ac ymyriadau newydd. Er enghraifft, mae ein Hwb Gwerth Cymdeithasol yn cynnig cymorth, cyngor, hyfforddiant a gwasanaeth ymgynghori i helpu sefydliadau i fesur a chyfleu\u2019r newidiadau cadarnhaol maent yn eu creu i bobl a\u2019r amgylchedd.\nRydym hefyd yn darparu arbenigedd economeg iechyd uwch i ystod o bwyllgorau sy\u2019n gwneud penderfyniadau a llunio polisi\u0308au yng Nghymru, gan gynnwys Technoleg Iechyd Cymru, Grw\u0302p Strategaeth Meddyginiaethau Cymru gyfan a\u2019r Bwrdd Caffael ar sail Tystiolaeth."}, {"text_idx": "#000009", "text": "Mae gwybodaeth am y gwaith a wnawn drwy ein pedwar pecyn gwaith ar gael isod."}, {"text_idx": "#000011", "text": "Mae ein gwaith bob amser yn wneud a\u0302 chynhyrchu a defnyddio\u2019r dystiolaeth orau i gefnogi penderfyniadau sy\u2019n effeithio ar y cyhoedd. Er ein bod yn disgwyl i\u2019n cyrhaeddiad a\u2019n gweithgareddau aeddfedu wrth i ni weithredu ein strategaeth ymgysylltu a\u0302\u2019r cyhoedd, erys ein nod yn driphlyg: hysbysu, ymgynghori a chydweithredu."}, {"text_idx": "#000012", "text": "Rydym yn cyfrannu arbenigedd economeg iechyd i gefnogi prosesau gwneud penderfyniadau a llunio polisi\u0308au."}, {"text_idx": "#000013", "text": "Rydym yn darparu cyngor wedi\u2019i dargedu, ar sail anghenion i gynulleidfaoedd amrywiol."}, {"text_idx": "#000015", "text": "Rydym yn gweithio mewn partneriaeth a\u0302"}]